CELEX: 62007CO0132
Language: sl
Date: 2009-03-12 00:00:00
Title: Sklep predsednika drugega senata Sodišča z dne 12. marca 2009. # Beecham Group plc in drugi proti Andacon NV. # Predlog za sprejetje predhodne odločbe: Rechtbank van koophandel te Brussel - Belgija. # Izbris. # Zadeva C-132/07.

Zadeva C-132/07
      Beecham Group plc in drugi
      proti
      Andacon NV
      (Predlog za sprejetje predhodne odločbe, ki ga je vložilo 
      Rechtbank van Koophandel te Brussel)
      „Izbris“
      
      
      
      
      
      
      
      
      
      
      
      
      
      
      
      
SKLEP PREDSEDNIKA DRUGEGA SENATA SODIŠČA
      z dne 12. marca 2009(*)
      
      „Izbris“
      V zadevi C-132/07,
      katere predmet je predlog za sprejetje predhodne odločbe na podlagi člena 234 ES, ki ga je vložilo Rechtbank van koophandel
         te Brussel (Belgija) z odločbo z dne 26. februarja 2007, ki je prispela na Sodišče 5. marca 2007, v postopku
      
      Beecham Group plc in drugi
      proti
      Andacon NV,
      
      PREDSEDNIK 
      DRUGEGA SENATA SODIŠČA
      po opredelitvi generalnega pravobranilca D. Ruiz-Jaraboja Colomerja
      izdaja naslednji
      Sklep
      1        Rechtbank van koophandel te Brussel je z odločbo z dne 26. februarja 2007, ki je prispela na Sodišče 5. marca 2007, na podlagi
         člena 234 ES predložilo vprašanja za predhodno odločanje v zvezi z razlago členov 4(2), 6 ter 9(2) in (3) Uredbe Sveta (ES)
         št. 1383/2003 z dne 22. julija 2003 o carinskem ukrepanju zoper blago, glede katerega obstaja sum, da krši nekatere pravice
         intelektualne lastnine, in o ukrepih, ki jih je treba sprejeti zoper blago, glede katerega je ugotovljeno, da je kršilo take
         pravice (UL L 196, str. 7), ter člena 9(1) Uredbe Komisije (ES) št. 1891/2004 z dne 21. oktobra 2004 o sprejemu določb za
         uporabo Uredbe Sveta (ES) št. 1383/2003 o carinskem ukrepanju zoper blago, glede katerega obstaja sum, da krši določene pravice
         intelektualne lastnine, in o ukrepih, ki jih je treba sprejeti zoper blago, glede katerega je ugotovljeno, da je kršilo take
         pravice (UL L 328, str. 16).
      
      2        Tožeče stranke v postopku v glavni stvari so 16. maja 2007 vložile pritožbo zoper to odločbo pri Hof van beroep te Brussel
         (Belgija). Postopek se je zato na nacionalni ravni nadaljeval pred zadnjenavedenim sodiščem.
      
      3        Stranke v postopku v glavni stvari so z dopisoma z dne 6. marca in 17. marca 2008, ki sta na Sodišče prispela 10. marca in
         25. marca 2008, Sodišče obvestile, da so zadevo rešile sporazumno in da so zato vprašanja za predhodno odločanje postala brezpredmetna.
      
      4        Hof van beroep je nato Sodišču posredovalo sodbo, ki jo je razglasilo 9. junija 2008 v zadevi v postopku v glavni stvari,
         s katero je ugotovilo, da je bil spor rešen sporazumno, in sklenilo, da se ta zadeva izbriše.
      
      5        Sodišče je v teh okoliščinah z dopisom z dne 20. novembra 2008 Rechtbank van koophandel obvestilo, da namerava – razen če
         bi slednje morebiti ugovorjalo pred 15. decembrom 2008 – zadevo, ki poteka pred njim, izbrisati.
      
      6        Rechtbank van koophandel na ta dopis ni odgovorilo.
      
      7        V teh okoliščinah je treba to zadevo izbrisati iz vpisnika Sodišča
      
      8        Ker je ta postopek za stranke v postopku v glavni stvari ena od stopenj v postopku pred predložitvenim sodiščem, to odloči
         o stroških. Stroški, priglašeni za predložitev stališč Sodišču, ki niso stroški omenjenih strank, se ne povrnejo.
      
      Iz teh razlogov je predsednik drugega senata Sodišča sklenil:
      Zadeva C-132/07 se izbriše iz vpisnika Sodišča.
      V Luxembourgu, 12. marca 2009.
      
               Sodni tajnik 
            
             
            
                     Predsednik drugega senata
            
         
               R. Grass
            
             
            
                     C. W. A. Timmermans
            
         *Jezik postopka: nizozemščina.